钦定古今图书集成/方舆汇编/职方典/第1213卷 > 《惠政志》
## 钦定古今图书集成/方舆汇编/职方典/第1213卷 > 《惠政志》

紫花台　在县南十里。有《杨四将军祠》。

阅武台　在南坛左，旧名“演武。” 嘉靖三十二年，知县张灯，列今名。

守堂台　在县治之西。本县“初，无城可守，嘉靖三十三年，知县张灯请建立，以为防御之计。” 谯楼　，“嘉靖十八年，知县蔡金撤其楼而门之。三十二年，张灯于门内左右，重建钟鼓二房。”

“西楼　” 在县治后山上，即“平远亭” 之旧亭。“连天楼　” 在磊石山。

先月阁　“在治东” ，宋县尉袁梁建。

明秀阁　在县东湖之侧，秀峰巷口，以山明水秀，故名。邑朝散大夫邓深建，今遗址为民所居。笙竹亭　在驿西。相传虞舜南巡，过湘江，取竹为笙吹之，故名。

笔峰亭　在市心，岁久平塌，仅存一井。人以峰属贪狼，遂砌石井前，象倒地贪狼。咸淳五年，知县陈宣教建亭。

独醒亭　在县北六十里汨罗庙前。嘉靖二十一年重建。

“栖碧亭　” 在磊石山。

文星亭　在治南。宋知县徐梦莘建。

观风亭　在古县署后圃，嘉靖二十一年，知县梁汝璧建。

浮香亭　在县东行衙内，有古梅一株。宋建。“观澜亭　” 在县南旧学西序之侧。知县徐梦莘建。

《放生亭　》即“杜公亭” ，与《东明观》相对。

“岳庙晓钟　　，穆溪春涨　　。大陂秋月，断岳明岚　　。” “将军谯歌　　，阳陵龙种。龙滩牧笛　　，魏港渔罾。”

宁乡县

新阳废县　，在长桥东北二里。相传吴初建县于此，今周垣形迹犹存。

儒学旧址　在南关前。前临玉潭，右拱楼台，左挹天马。狮顾关，其下流玉矶壮其来脉，真佳丽地也。其殿庑、门庭、庖廪、廨舍废址，一一俱存。明初立和平仓，成化中，晏令乃以易今粮仓地。读书堂　在县南七十里。长冲有石柱，高耸二三丈，平坦光莹，不生草木，宋隐士谢英读书处。易尚书宅　在释褐乡大沩山之南。国初其子孙有即其故墓建宅者，居寝不安，乃复迁之。石门　在县南十里乌江内。两石柱，一石坊高二丈，屹立高山之麓。

金甲将军　，去县南三十里。其山上锐下广，旧多石器，世传“元金甲将军之居。”

“识山楼　” 在大沩山南，易袚建。

灵峰书院　去县东三十里。宋胡宏建。

慕严台　去县西九十里，有石立水涯，高可四丈，广十馀丈。宋隐士谢楚英一日至其下，忽忆严子陵高风，乃命镌三大字于石曰“慕严台。” 今存。

悬钟石　在香严岩前。巨石下垂如钟，人不语而击之，则隐隐如钟声，语则无。宋易袚诗云：“不今不古不朝昏，只与南山伴白云。我既无声亦无相，众生当以不闻闻。”

“大石兽　” ，在县释褐乡山中，莫知其所自。《灵树　》，唐灵佑禅师开山，手植银杏一株于寺右，大四围，高十馀丈。万历末寺毁树枯。二十年复活，寺渐兴。今禅学大聚，千枝竞荣。

八仙石　去县南九十里，巨石八，相对而峙，上有履迹，俗传仙人坐痕。

《玉潭横秀　》在苏花岩阳春台之下。石壁澄潭，岸松映碧。渔家十数，垂柳临矶。旧所建玉潭桥处也。

天马翔空　，在石嶙关。两山腾耸，骧首行空。形家曰：“天马也” ，当县之东南，入郡必经之路。昂霄扼要，风气尤良。

飞凤朝阳　山，在邑之中，南向舒翼若飞凤状，学宫冠其上。《一统志》载宁之飞凤山，盖《名胜》云。灵峰夜月　灵峰一名道山，当林谷最幽之处，拔起千云，江流其趾，胡五峰先生悦之，遂留筑室。张南轩来从公讲学于此，以是得名。至今明月空山，辄作蓬莱道山之思。

汤泉沸玉　泉滨山江白石入，江中坟起，陷处若釜泉沸出数孔间，如𬊈爚不可掬。凌冬望之，十里外见青烟如燎，蠲痾愈疾，尝有奇功。其上有蒋琬庙，至今在，陶子赋焉。

大沩《凌云　沩山》，邑治准之，去地可数十里。浮屠梵刹，自古传灯，海内称祖庭之一。干云薄雾，势绝尘寰。察其高寒，夏可拥褐。

《石柱书声　》石柱嶙峋，其上方广，藉其平莹，为读书堂，谢征士之遗躅也。往往风晨月夜，若有咿唔之声。

《香山钟韵　》香林山，古旃檀生处。当县治之西隅。有霜钟洪响，昏晓落烟阛间，晴雨异音。架上金栏覆之，不知始何代也。

《楼台晓色　，层峦叠翠。山》曰楼台，东拱迎薰门。竦碧压江，送青排闼。每朝晖初起，云霞之色照

人

《狮顾岚光　》狮峰蹲踞白石关下，若抟象之馀，回瞩林表。以其滨江抱寺，岚翠缤纷，故朝旭夕阴，每多佳气。

浏阳县

归鸿楼　宋知县杨时建。取“目送归鸿” 之义，自为图记。

隐相台　在猿啼山，唐裴休隐处。

哑蛙池　在猿啼山下。俗传裴休读书于此，恶蛙鸣，以砚投之，至今池无鸣蛙，水有墨痕。兴让台　，在县治南。元何广心子真立为耒阳同知，立贵，心应受封，心恳让父恭甫，朝廷允请，有司因筑台焉。

飞鷃亭　在县治后，宋杨时建。

望夫山　在东乡，去县三十里。相传有士从征，妻与姑并处，每登山瞻望，以针刺叶，至今其山树叶有小眼，如针刺然。

七娘山　在北乡。其山峻削参天。相传昔有七女修行于此得道，因为立庙，土人有疾者祷之。洞阳洞　在北乡。《道书》所谓“第二十四洞天。” 隋甯、刘二真人开山栖隐，唐孙思邈于此炼丹。上有孙真人读书崖、朝斗石、炼丹鼎。旁有石岩，岩前有物如丹药。

白石崖　在东乡。世传萧天仙在此修行。忽一日晡时，有白气如云上升，石气盈溢，四时不涸，旱祷有应。

洗药井　在孙隐山洗药桥下。

白面石　，在首禅山下。石高十馀丈，在山之西。凡遇天气清明，六七十里外便可入望。

风岩　，在首禅山绝顶，岩内有穴出风，其气冬温夏凉。

云岩　，去风岩数里许，中广如厦屋，可容百人。岩内出云，不崇朝而雨。

《生铁冢　》，在汪洋湖之旁。常有人登山，偶然而得见者。若立意往观，则迷其处。

棋盘石　一在首禅山之最上峰，相传仙人下棋处。上有碁子石四片，观者稍说破，则不能搬动。一在天崖山畔，方长丈馀，盘内碁子位次井然，试一人悄然推之，棋子飐飐然动，众则不动。明月山　即前崖寺山也。左有钟山，右有鼓山，前有香炉，后有屏座，雾锁霞栖。

“白云窝　” ，即后崖寺山也，形如明月，崖畔有《玉狮石象》。

大嵢峪　连崖。　俱在大溪内。溪流屈曲，西绕东门、市后不数里许，石梁叠架，巉崖交织，喷薄回流。春夏掀天浴日，秋冬滴漏鸣钟，为一境关锁。江干有眠牛、伏狮，屹立中流。

《中洲风月　》中洲在旧学前，浏水之中。风月清明。无名氏诗：“屹立江心势欲浮，凉飙蟾魄共清幽。萧骚响度蘼芜晚，皎洁光寒杜若秋。两岸箭威从北至，一滩银浪向西流。洲边曾有鲸鳌不？乘兴期来把钓钩。”

《大湖烟雨　》大湖即巨湖山也，在龙津桥外，烟雨凝罩。《无名氏》诗：“危巅高峙隔龙津，斜锁岚光昼亦昏。凝翠湿飞千万缕，酿寒轻洒两三番。崖前隐约高低树，竹外溟濛远近村。欲倩王维挥彩笔，画图描出半吟轩。”

《相台春色　》相台，即裴休隐相台也，景色妍丽。无名氏诗《调元》：“人去旧游空，惟有阳和竞化工。轻簇暖烟芳草绿，乱飘残雨落花红。妖娇栏槛丹青里，艳冶湖山锦绣中。偏惹竹林诗酒客，年年来此咏东风。”

《吾山雪霁　》吾山，即道吾山也。其山高峻，雪后白光烛目。《无名氏》诗：“画屏千仞接楼空，六出谁将染碧峰。林谷气严藏虎豹，石潭寒重困蛟龙。日华深处青先露，云影临时鬓尚封。几度凭栏间纵目，错教人讶玉芙蓉。”

《药桥泉石　》药桥，即孙隐山洗药桥也。《无名氏》诗：“羽客凌霄岁月赊，尚遗仙迹锁烟萝。溪流漫泛桃花细，地骨轻穿薜荔多。洗药已无前日穴，炼丹空有昔时窝。何时拉得奚囊侣，来涤尘襟细琢磨。”

枫浦《渔樵　》：枫浦，即前双枫浦、浦子港也。无名氏诗：“南下清浏第一湾，短篷蓑笠有人闲。钓开萍绿垂纶去，拾得条薪弄笛还。舟楫不离红蓼外，斧斤常在白云间。优游自得营生计，浮利浮名总不关。”

《鷃亭芳草　》鷃亭即前飞鷃亭也。无名氏诗：“水流花谢景凋零，玩物亭荒草自青。翠雨晚凉侵败牖，绿云春暖荫闲庭。铜驼已没当年迹，翁仲偏埋昔日形。万古程门人去远，有谁游乐更传。”

经

《鸿阁》斜阳　鸿阁即前飞鸿阁也。《无名氏》诗：“一区遗像万民思，高阁凌秋映夕晖。山藻形横金错落，帘栊光绚锦离披。馀辉尚想催租日，残霭应非立雪时。对景有怀魂欲断，忍磨苔藓认穹碑。”

醴陵县

“清啸楼　” 康熙五年，知县张尊贤鼎建。

雨花台　：去县治西南六十里，在五凤山。顶高二百馀丈，壁立峻峭，撑入云端仙掌铜台，宛风规不远也。

金钓湾　去县北四十里，钓石上有张果老足迹，旁有石，驴眠路中，有渴饮泉。

泉塘　在县南二里。四时不涸，与企石潭通。每旱，惊龙辄风数日，世人谓“下有龙。”

义井　在县西大街。《石刻》云：“至治辛酉八月朔日建。” 又云：“至治辛酉九月重修。” 又云：“至正壬午八月甲子修。” 其水性重，刻漏用此为准，当通衢，暑月往来，便于汲饮，故曰“义。”

长茅洞　在县南，其中规画措置，饶有奇趣，广可容数十人。

建安寨　，在县北二十里。高三百丈，周围十里。元人避兵于此。

落星湖　在县东三十里徐坊西隅。山下有湖，阔半里许，深不可测，世传星陨成湖。御史周簋有诗：“淡烟疏雨刍堪牧，晚日晴霞笛自吹。更有《落梅三弄》调，孤高从此识桓伊。”

御书阁　，宋欧阳修《记略》曰：“醴陵县东三十里，有宫曰登真，其前有山，世传王乔炼药于此。唐开元间，神仙道家之说兴，天子为书六大字，赐而揭焉。太宗时，诏求名山异迹，而尢好书法，闻登真有开元所赐字，甚奇，取至京师阅焉，已而还之，又赐御书飞白字，使藏之。后登真火，独飞白书存。” 康定元年，道士彭知一探其私笈，市以工材，复宫之旧，建楼若干，以藏赐书。予故人处士任君为予言其事，来乞文以记，凡十馀请而不懈。予所领职方，悉掌天下图书，考图验之，醴陵老佛之居凡八十馀所，谓“登真” 者，其说皆然，乃为之《记》云。

魁星楼　在儒学后。宋为“梯云阁。” 后因丁仁、杨大异联擢上第，改今名。

风洞　在治西北七里丁仙山顶。其洞深不可测，人以物投之，辄大风不可止，传有风龙在内西山。《五老　》在治西二里，有五仙围棋山上，樵子见之，仙化为石焉。

钓鱼池　在治后街横中。有一池，历传名曰“钓鱼处” ，久废。

角鲤池　在治东。宋天型中，丁少连养母网鱼，得大鲤，会膳之。庖人惊报鱼头生角，鱼已滨死。少连祝曰：“若变化当再活。” 试以水圉圉如初，遂放于江。卢载为作《送角鲤文》，因以名池。池迹见存于城隍庙之左。父老传云：鲤之初放也，溯流而上，至失鲤浦，不见显迹于金鱼石。

圣池瑞渌　　　　　　　　，状元芳洲。“金鱼烟雨　　　　　　，白鹤晴岚。”

东台集凤　　　　　　，南屏扶龟。

《剑石含霜　》许旌阳试剑于此。

醴泉浸月　，县北有陵，陵上有井，时涌泉如醴，味极甘冽，愈疾溉田，功用滂薄，因以名县。《益阳县》

益阳故城　，一在今儒学后，吴鲁肃建也。相传登之望见长沙城邑人马，宛然相去三百馀里，悉可审辨，出《水经注》。一在沧水铺，宋建炎间，曾移治于此者一载。

裴公亭　在白鹿山顶。唐裴休读书处。

张公亭　在县前江滨。宋张咏令益时，江水泛溢，漂没民居。咏祷于神，命人杖水，应时而退。益人德之，建兹亭以祀公。

风松亭　，去县西北十里。

《阅江亭　》在碧渡口。

绵邈楼　明侍郎郭都贤建。

凤凰庙　在治南六十里弄溪之滨。世传屈原作《天问》处，庙祀原与夫人，洎其子，俗呼为凤凰神。

诸葛井　在县治东兴贤街。世传孔明所凿。关濑　在治西北五里关寿亭屯兵之地。飞湍汹汹，有喷激之声。

“鲁肃台　” 在长泰门内，今马王庙即其遗址。“夜月台　” 在治南一里。吴甘宁屯兵之所。月夜如有惨状，故名。

陆家山　在夜月台西。吴陆逊屯兵于此，故名。

一曰即陆贾山

龟台山　：在治东南。山形似龟，其巅宽平。吴鲁肃屯兵之所。

马良湖　在治北二里。蜀马良驻兵于此，故名。相传湖中有巨锅为千人锅，每风雨至辄有声。浮丘山　去治西一百里，峰峦倚伏，亚于南岳。山顶有飞来石屋，刘宋时浮丘子潘逸远炼丹处。

欧公店　在县南七十里。相传欧阳通寓此，故名。

《西湾春望　　　　　　》，碧津晚波。

《白鹿》晓钟　　　　　　，甘垒夜月。

裴亭云树　　　　　　，《庆洲渔唱》。

“关濑湍鸣　　　　　　” ，志溪帆落。

湘乡县

紫荆台　在县西二里。故老相传一方池，池中广四尺，高深丈许，池水起则台亦起，水落台亦落。上有紫荆花树，莫知所自，春来花盛叶茂，时人登览，时有异香。今紫荆树无池台，仅存故址。褚公碑　：宋咸淳邑宰赵必稷于褚公池得断石，上刻公诗，载《艺文》。

飞来佛　，五代时感应寺，一夕有异香祥光，僧异之，往见一木佛坐竹中，因迎入寺。逾年，有人见佛，惊喜曰：“此吾家所奉者，顷因诬罹辟，将刑而刀壤。” 官诘其故，具言非罪受罔。家素奉佛，每于像前持《普门品》，有刀寻寸寸断之偈，得非是乎？遣吏往验之，见佛顶有刀痕。太守以上闻，遂得释。既扺家，则像不见。某哀恳再四，感佛示梦云“吾已飞去湘乡感应寺矣。故寻求而来，今得见，幸也。” 遂涕泣拜礼而去。

罗汉烟　在治东凤凰寺。宋太平兴国八年，县令吴择邻梦僧十八人求居，醒语其佐，答曰：“闻慈云寺僧募塑新罗汉像十八，而取旧像弃水中。公之梦，其以此与？” 令遣人舁入寺供之。阿只多尊者右手小指生祥烟一缕，袅空不散，往观者非斋洁不得见。

铜坑井　在治东五里。山顶有龙湫，阔丈许，祷雨有灵。

芗泉井　在治南。水香如椒兰，酿酒甚美，合以他水则变。南齐时贡充御用，立浮图于上。后江水崩溃，失井所在。宋乾道间，邑宰黄良辅改凿于昆仑桥右，以补其胜。永乐间，立亭其上。今亭圮泉亦涸。

石鱼屏　在治西南山。石黑色，理若雌黄，破之，有鱼宛然。

《圣教序碑　》：“唐太宗遣元奘法师至天竺，取三藏教归集译既成，御制序集。永徽四年癸丑十五日癸巳，褚公临，右军书，刻石于湘。”

盐井　在第七八都。《湘中记》云：“每水一石得盐五升。” 马氏曾置场煮之，以得不偿费而罢。洪武、永乐间，两议开煮，俱以无盐而辄罢。

仙人井　在东山凤凰寺前。相传桓氏二女登仙洗药于此。

蒋公故宅　在治北。汉蒋琬宅。宅旁有伏虎井、镇湘楼　。顺治十一年，知县南起凤修建。康熙十二年，知县刘履泰重修。

风落亭　在东台山，景泰初建。山高水绕，林木菁葱，为邑之胜。

浮湘亭　在望南庵群松间。益阳郭中丞都贤告休寓湘，是为游息之所，今圮。

洗笔池　唐褚河南以忤武后，谪潭州都督。行部至邑，临池上置酒䜩集。宋邑令赵自信以公书法绝伦，名为“洗笔池” ，志遗爱焉。今邑侯重修饬。

“香山馆　” 唐窦常有《过湘乡香山馆》诗。

凝烟亭　在治东北。取褚公诗“远山崷崒翠凝烟” 之句。今圮。

观涟亭　在学宫涟水侧，景泰初建。相传涟水涌出，其年必有登科者。今圮。

“东山起凤　。” 东山者，东台山也，一名凤凰山。高起为邑治天马。峰峦轩峻，如翔空独上。

《涟水卷帘　》涟水从龙山来，至县学前汇而为泽，无风而纹自成。逆湍飞雪，如珠帘之倒卷。观涟亭旧在其上，相传“水卷帘则科名盛。”

《笔沼春云　》：“褚公洗笔池，每阴云四合，环绕池上，有墨气蓬勃之势。”

铜坑夕照　铜坑在东崖坪山下。相传产石绿有龙湫，方阔丈许，四时常溢，遇旱祷雨，投以楮钱，沉则雨，浮则否。元至顺甲戌，州判夏观增躬祷，忽浮出一牒，乃延祐丁巳知县贺弼《请雨疏》。明洪武三年，知县吴显请于朝，岁时致祭。井在。

《邑东》夕阳西照，则群岫平野，紫翠交映。

碧洲芳渡　洲在涟水，与镇湘楼相对，春流弥沓，横舟问渡，与客艇渔舠相上下焉。堪舆家谓“宜建塔其上。”

紫树元台　在邑西门外。旧有一方池，池中有台，相传“水增则台起，水落则台降。” 上有紫荆树，春花盛发，红影浸波。今废。

《芗井漱琼　》，或曰“湘乡当名湘芗” ，以此泉得名，殆亦南阳菊水之亚也。

《石鱼鼓鬣　》在石鱼山。

攸县

灵龟峰　在东门外三里。山如龟出穴，据水上游，邑人三月三日、九月九日率修禊登高于此。鸾山　在东乡，去县东九十五里。形如鸾舞。宋彭天益入朝，徽宗问攸风土，对曰：“鸾山对凤岭，金水绕银坑。”

黄甲洲　去县西二里

温水泉　在县东六十里，其水冬温夏凉。又县东鸾山有煖水石泉，冬煖可浴。

洗药池　在司空山南，张岊浴丹处。池内生龙须菜，日未出时浮生水面，日出则没。采食不可杂以荤腥。载《舆图备考》。

插剑泉　在县东四十里。张司空插剑出泉处，因修为井。

石池　，在县西五里。方广一丈，水清如鉴，昔有荷，开五色，世传张司空所种。

蔡公潭　在县东三里。汉黄门郎蔡伦𢭏故鱼网取潭水造纸处。

卓锡泉　在证果寺。昔有高僧卓锡涌泉，今其井犹在也。

七星岩　，严真人修炼处。上有丹井，水泉不涸，异鱼隐见不时。

凤凰涧　在阳昇观侧。梁天监时，有凤凰鸣于山涧。未几，张司空全家冲举，因名。

朝斗石　在“惠光寺” ，张岊谒斗之地，至今草木不生。

得日亭　在县南山上。知县徐希明构，今废。仙人桥　在县东鸾山。安福邹守益有诗。献花岩　在东江乡。

天蓬岩　在东江乡

金仙洞　在东江乡，即献花岩下。内有奇岩，如树如佛、如伞、如屏。山下有泉，伏流至四十八都凤岭，出安城。邹东廓、徐希明各有诗。

水头洞　在东江乡。出龙涎鱼。

紫云洞　在东江乡

“庐琼坛　” ，今石坊犹存。

《阳升仙隐　　　　　　》，《文峰拔萃》。

黉宫连理　　　　　　，峦山叠秀。

凤岭朝霞　　　　　　，紫麟夜月。

金水《清波　　　　　　》，《银坑夕照》。

“黄甲驯鸥　　　　　　” ，文浦春云。

安化县

藏书阁　在旧学内，宋熙宁间建，尉掾熊悰有《叙铭》。

读书堂　在县治中。宋嘉定壬申，以赵中定公沂墨迹刻榜楣间，雄壮伟丽。

《印文》：石　印文大小八颗。

钓月台　去县北三十里，宋隐士王南美建，《诗》曰：“居士作层楼，不爱风花雪。待得野云收，只钓溪边月。”

瑞莲堂　在县治内。宋知县赵崇模将代，后圃池莲一本双葩，筑堂表之。

五寨　一曰梅子口，在治南五里，即镇安寨。一曰七星寨，在治东七十里。一曰首溪寨，在治北九十里。一曰白沙寨，在治北一百二十里。一曰蜉蝣寨，在治西南九十里。五代时，梅山猺为患，宋熙宁间，讨平之，立五寨以为防御。后章惇经制各寨立县，自为歌以纪之。

《南轩亭　》在芙蓉山。昔张夫子曾游其地，刱之。《放歌亭　》在治街内。明知县陶涵中建。

白波崖　在高坪铺。崖高十馀丈，白若水纹。崖下有“仙女墓” ，一手在墓外。推官翟台有诗以记其事。

灵龟兆雨　，即灵龟洞。内有巨石类龟。天旱，土人擦其背，有生龟气，即雨。教谕方清诗：“草树深藏古洞春，灵龟蹲伏岁华新。祇缘钻灼人间苦，一雨酬君擦背恩。”

仙喦佛像　在观音洞石室内，有巨石高丈馀，俨若佛坐之状。《旧志》称“眉目缨络，俨然如塑像，祷雨有应。” 教谕方清诗：“石室重重几窍开，个中佛像倚崔嵬。谩将色相论形似谁识原初面目。”

来

芙岭朝云　即芙蓉山。群峰崒嵂，状类芙蓉，高可望洞庭。上有云气，聚则雨，散则晴。土人每晨瞻之，以卜霁霭。教谕方清诗：“芙蓉削出青天外，陟岵无由只卧游。自是山高能作雨，谩将消息拟斑鸠。”

镜泉浴月　，即明镜泉，水清莹如镜，潭深莫测。月印其上，水天一色，观者不忍去。教谕《方清》诗：“寒水溶溶淑气隆，乾坤无滓鉴常空。可怜清景无人问，让与舟头斗笠翁。”

熊耳浮青　即浮青山。黄帝南巡至于江，登熊耳即此山。崔嵬延袤，远望苍然若浮。教谕方清诗：“鼎龙南战血成湫，驻节熊山系楚侯。祇恐天声惊欲碎，至今两耳半天浮。”

《伊水拖蓝　出黄柏界，下经县前转洛阳。湾出敷溪蓝色界水面。教谕方清诗》：“好水安能混众流，澬溪一线破浮沤。千湾百转浑如是，出色江湖且未休。”

印石奇纹　，在归化乡田中巨石上有圆印九颗，纹深寸许，阴雨益见，旧传人履之即雷鸣。教谕方清诗：“印石何年坠莽苍，龟文鸟篆自成章。只怜不及荆山玉，追琢犹堪事帝王。”

笔架凌霄　在治前。三峰列峙如笔架。下有华盖山，明秀若画。教谕方清诗：“梅山卓笔如锥利，掩映前村阁笔峰。掬取伊溪摹岳麓，绘描云样染春红。”

紫云晚照　，即紫云山夕照之时。山颠。红紫错杂，烂若铺锦。教谕方清诗：“何处青山锦作堆，每临斜日紫云来，莫教倏忽生还灭，乞降人间产异才。”

泉塘沸玉　在泉塘寺小溪内。有泉一穴，寻常平逝不波。游者立其旁作咳嗽声，泉即沸，高二三丈许，人退而止，再咳复沸。疑下有神龙，以物惊之即沸耶？教谕方清诗：“一泓清浅漾晴沙，咳唾能生水面花。沼芷溪兰三月暮，我呼龙沬浴春茶。”

茶陵州

茶王城　，在州东五十里。汉封定王子昕为茶陵侯，居此。

赤松坛　在云阳山，赤松子修炼处，宋封灵虚真君，其遗址尚存。

金州城　在州北五里。宋祥符间，邓宜所筑。马王城　，一名“古城” ，在州八十里。五代马氏筑，旧址尚存。

鄂王城　在二十五都。宋岳飞屯兵之所，遗址尚存。

神箭　，在升子山下，有物如箭，相传岳飞所遗也。

褒书石　在三十都。高数仞若笋。上有石函，俗传函中有书藏焉。

元末十寨　：“花石、虎背、严和、古城、老虎、白石、高水、仙女、会仙、麻石” ，俱州民避兵之所。

洣泉废井　在州东南二百步溪岸侧，其见不常。政和岁登，则淅然如洣泔，迤𨓦半溪，病者饮之立愈。天祐二年，是邑大水，河岸崩塌，自是少出。

赤乌龙港　吴赤乌八年，有龙自南江起至北去水冲成港。宋筑城，因为壕。明洪武建城围，入为堑河。

仙人迹　，在沙陂江畔石上，先后大小相逐数十武，宛如人迹，世传仙人所踏也。

灵塘　在茶乡月江，周回里许，中有潜龙，时或见焉，则有狂涛怒风，背拱出水上数丈，鳞甲灿然。观者如堵，数日乃没。故老云：“前后见者不一，但未露头角，今不复见。”

灵光亭　明巡抚顾璘建。《叙略》曰：“嘉靖丁酉冬，行部入茶陵，经云阳山，睹其秀润特异。然则西涯挺生，龙湖继起，信有地灵然哉。因占绝句付郡吏井，命作灵光亭于嵒，用标其胜。”

南浦犀亭　宋知县刘子迈筑城江南，水势荡决，乃括铁数千斤，铸犀置江岸以杀之，至今无漱啮之患。

一经堂　岳武穆讨贺贼曹成道茶陵，乡人尹彦德以牛酒劳军三日，人给糇粮。武穆曰：“君，长者也，当以一经教子。” 彦德遂作堂，延师，积善教子。后其孙伯正、伯仲俱登第，杨诚斋书“一经堂” 三字赠焉。

“紫微叠翠　” ，云阳第一峰也。耸碧峥霄，为一郡表镇。傅惟宗有诗，见《艺文》。

《洣水环流　》洣水出洣泉，北行一百里入茶合。州之众派抱城而流，逶迤十馀里，若带之围冈。

阜周匝不见去际

凤冈呈祥　在州北半里许。山势自云阳陂陁而下，至州平坦如掌。迤北复突出一山，翼若凤翥，故曰“凤冈。”

龙湖献灵　在州北半里。吴赤乌八年，有龙自南江起，至北而去，漂荡成湖，长里许。谚云：“龙化湖干出状元。” 元时水涸，李祁果验之。正德己卯，复涸。庚辰，张治会试第一。

登阜朝阳　在东八十里，屹然高出天半，日之出必先射焉。其上有孙龙图读书故址。罗懋诗，见《艺文志》。

“灵岩夜月　” 在州东二十里会仙峰下，石室方敞，可二丈许。唐陈光问尝营别室隐居焉。黄山谷石刻见《艺文》。

秦人古洞　，在云阳山阴，有上中下三洞，深窅不可入，时闻洞中若钟磬铿然。元赵希鹗、明刘良各有诗。

赤松丹井　在云阳山中。世传赤松炼丹之地。罗复元、江存礼各有诗，见《艺文》。